stanford-oval/wikipedia huggingface dataset:
Jari Niemelä (toimittaja)
Teokset

1989	Melkoinen kaupunki nääs. Yhdessä Jari Korkin kanssa (Tampere-Seura)
1992	Holipompelia. Yhdessä Jari Korkin kanssa (Tampere-Seura)
1995	Lätkävitsit. Yhdessä Pasi Huuran kanssa (Semic Sport Oy)
1995	Tutkimusmatkoja Tampereen taloista / yhdessä Jari Korkin kanssa (Tampere-Seura)
1997	Onks tiatoo? Puolentuhatta kysymysta ja vastausta Tampereesta (Tampere-Seura)
2001	Tarinoita Tampereen taloista, 3. uudistettu painos (Tampere-Seura)
2002	Tampereen patsaat ja muistolaatat (Tampere-Seura)
2003	Tamperelaisen Tiedon Portaat, käsikirja Tampereesta (Tampere-Seura)
2004	Tampereen Tietäjä, tietovisailukirja (Tampere-Seura)
2005	Myänteisiä miätteitä Mansesta, nääs (Positiivarit Ky)
2006	Tiilestä tehty Tampere (Tampere-Seura)
2007	Tampereen kuvia (kuvateos, tekstit, Tampere-Seura)
2008	Tamperelaisen Tiedon Portaat, 2. uudistettu painos (Tampere-Seura)
2009	Finlaysonin Palatsi: Helmi kansallismaisemassa (Olander-Kiinteistöt Oy)
2010	Niin oh hyvä kuk käy: Myänteisiä miätteitä Mansesta (Positiivarit Oy)
2011	Näin muuttui Tampere (kuvateos, tekstit, Tampere-Seura)
2012	Meinattiin tehrä: Näitäki on Tampereelle ehrotettu (Tampere-Seura)
Aiheesta muualla

Sattumuksia Mansesta – Tampereen historiaa. (Arkistoitu – Internet Archive)
Tarinoita Tampereelta.
Jari Niemelän blogi. (Arkistoitu – Internet Archive)
Tampere-Seuran sivusto.
Pispalan Radio 99,5 MHz. (Arkistoitu – Internet Archive)
Jeffery Taylor

| Jeffery Taylor |
| --- | --- |
 Taylor vuonna 2017
Henkilötiedot
Koko nimi:  Jeffery Matthew Taylor
Syntynyt: 23. toukokuuta 1989 (ikä 35) Norrköping, Ruotsi
Kansalaisuus:   Ruotsi  Yhdysvallat
Koripalloilija
Pelipaikka:  pieni laitahyökkääjä
Pituus:  201 senttimetriä
Paino:  102 kilogrammaa
Nyk. joukkue:  Real Madrid
Sarja:  Liga ACB
NBA-varaus:  31. varaus 2012 (Charlotte Bobcats)
Pelaajaura
Yliopistojoukkueet
2008-2012:  Vanderbilt
Seurajoukkueet
2012-2015 2014-2015 2015-:  Charlotte Bobcats Austin Spurs Real Madrid
Maajoukkueet
2013-:  Ruotsi
Aiheesta muualla
FIBA
Jeffery Matthew Taylor (s. 23. toukokuuta 1989 Norrköping, Ruotsi) on ruotsalais-yhdysvaltalainen koripalloilija, joka edustaa Espanjan Liga ACB:n Real Madridia ja Ruotsin koripallomaajoukkuetta. Pelipaikaltaan 201-senttinen ja 102-kiloinen Taylor on pieni laitahyökkääjä.
Ura > Seurajoukkueura

Vanderbiltin yliopiston Commodores-joukkueessa yliopistokoripalloa vuosina 2008-2012 pelannut Taylor varattiin NBA:han vuonna 2012 numerolla 31 Charlotte Bobcatsin toimesta. Ensimmäisellä kaudellaan hän pelasi NBA:ssa 77 ottelua tehden 472 pistettä. Tuo oli hänen paras NBA-kautensa. Kaudet 2013-2014 ja 2014-2015 eivät sujuneet yhtä hyvin. Taylor pelasi kausilla yhteensä 54 ottelua ja teki 335 pistettä. Taylor ja Bobcats purkivat sopimuksensa kesäkuussa 2015.
Elokuussa 2015 Taylor solmi sopimuksen Espanjan Liga ACB:n Real Madridin kanssa.
Ura > Maajoukkueura

Taylor debytoi Ruotsin koripallomaajoukkueessa vuoden 2013 EM-kilpailuissa, joissa hän oli maansa paras pistemies 21,2 pisteen ottelukeskiarvolla.
Muuta

Taylorin isä Jeff Taylor pelasi urallaan NBA:ssa. Hän pelasi pitkään myös Ruotsissa, jossa Jeffery myös syntyi. Jeffery Taylor kävi kuitenkin koulunsa isänsä synnyinmaassa, mutta valitsi maajoukkueekseen oman synnyinmaansa.
Joel Sund

| Joel Sund> Henkilötiedot |
| --- | --- |
Syntynyt: 24. maaliskuuta 1993 (ikä 31) Jämsä, Suomi
Kansalaisuus:   Suomi
Jääkiekkoilija
Lempinimi:  Joppe, Suntti, Khasmir
Pelipaikka:  vasen laitahyökkääjä
Maila:  oikea
Pituus:  185 cm
Paino:  93 kg
Seura
Seura:  Virkiä
Sarja:  Suomi-sarja
Pelinumero:  13
Pelaajaura
Pääsarjaura:  2015–
Aik. seurat:  JYP-Akatemia (Mestis) JYP (SML) KeuPa HT (Mestis) Kiekko-Vantaa (Mestis) S-Kiekko (S-S)
Joel Sund (s. 24. maaliskuuta 1993 Jämsä) on suomalainen jääkiekkoilija, joka pelaa Suomi-sarjan joukkue Lapuan Virkiässä. Hän on pelipaikaltaan vasen laitahyökkääjä. Sundia on myös verrattu pelityyliltään Teemu Pulkkiseen. Hän laukoo oikealta.
Ura > Seuraura

Sund on Jämsän Kiekko-Susien kasvatti. Hän siirtyi juniorina sittemmin JYPiin. Sund oli kaudella 2008–2009 seuran C-nuorten paras pistemies ja maalintekijä sekä SM-sarjan runkosarjassa tehoilla 16+5=21 että SM-karsinnoissa tehoilla 8+8=16. Seuraavan kauden 2009–2010 päätteeksi hän voitti B-nuorten I-divisioonan hopeaa. Kaudeksi 2010–2011 Sund siirtyi Diskoksen B-nuoriin, jonka sisäisen piste-, maali- ja syöttöpörssin hän voitti runkosarjassa tehoilla 18+20=38.
Kaudella 2011–2012 Sund debytoi miesten peleissä pelattuaan seitsemän Mestis-ottelua JYP-Akatemiassa, mutta suurin osa hänen kaudestaan eteni kuitenkin JYPin A-nuorissa. Kaudella 2012–2013 Sund pelasi yhden Mestis-ottelun ja kaudella 2013–2014 hän pelasi siellä 18 runkosarjaottelua tehopistein 2+3=5. Sund pelasi kauden aikana miesten pelejä myös kahden ottelun verran Diskoksen II-divisioonajoukkueessa. Ensimmäisellä kokonaisella Mestis-kaudellaan 2014–2015 hän teki 42 runkosarjaottelussa tehot 8+7=15 ja neljässä playoff-ottelussa yhden maalin.
Sund debytoi kaudella 2015–2016 JYPin SM-liigajoukkueessa. Hän teki liigadebyyttinsä 17. lokakuuta 2015 vieraissa Rauman Lukkoa vastaan. Sund merkittiin JYPin kolmosketjun vasempaan laitaan Severi Sillanpään ja Tuomas Pihlmanin viereen. Hän sai ottelussa jääaikaa 11.23 minuuttia. Sund pelasi JYPissä kauden aikana 25 runkosarja- ja yhden playoff-ottelun tehden neljä syöttöpistettä. Marraskuussa 2015 hän teki joukkueen kanssa 2+1-vuotisen jatkosopimuksen. Kaudesta 2016–2017 Sund pelasi yli puolet Akatemian vahvuudessa, mutta hän jäi siirtotakarajan jälkeen kuitenkin JYPiin, jossa Sund pelasi kauden aikana 14 runkosarja-, kolme playoff ja yhden Mestarien liigan tehden yhden syöttöpisteen. Hän voitti kauden päätteeksi SM-pronssia.
Kaudella 2017–2018 Sund pelasi JYPissä 21 runkosarja- ja kymmenen playoff-ottelua. Hän voitti CHL:n mestaruuden. Sund pelasi kauden aikana myös lainalla Mestis-joukkue KeuPa HT:ssä, jonne hänen ilmoitettiin siirtyvän loppukauden ajaksi Mestiksen siirtotakarajalla helmikuussa 2018. Sund voitti kauden päätteeksi Mestiksen mestaruuden.
Sund siirtyi kaudeksi 2018–2019 vuoden mittaisella sopimuksella Mestis-joukkue Kiekko-Vantaaseen. Hänet valittiin sarjan marraskuun 2018 kuukauden kentälliseen. Sund oli lopulta joukkueensa toiseksi paras maalintekijä ja kolmanneksi paras pistemies tehoilla 19+30=49, joilla hän sijoittui koko Mestiksen pistepörssissä viidenneksi. Sund oli myös seitsemän muun pelaajan ohella sarjan ainoa kahdesti alivoimamaalin teossa onnistunut pelaaja. Kaudeksi 2019–2020 hänet nimettiin Kiekko-Vantaan varakapteeniksi.
Lokakuussa 2020 Sund siirtyi loppukauden 2020–2021 kattavalla sopimuksella Suomi-sarjajoukkue S-Kiekkoon. Kaudeksi 2021–2022 hän siirtyi vuoden mittaisella sopimuksella II-divisioonajoukkue Lapuan Virkiään.
Ura > Maajoukkueura

Sund on pelannut kaksi poikien maaottelua.
Perkaali

Perkaali (< ransk. percale) on ohut, tiheä ja sileäpintainen palttinasidoksinen (kaksiniitinen) puuvillakangas, joka on usein painettu tai kuvio on kuosiin kudottu eli kuvio on syntynyt kudonnassa suoraan kankaan rakenteeseen. Sitä käytetään paita- ja puserokankaana sekä vuodevaatteissa. Perkaalin lankaluku on vähintään 200 lankaa neliötuumalla, joka on noin 6,45 cm2.
Perkaali on alkuaan peräisin Itä-Intiasta ja se on tiheämpää kuin musliini. Myös tiheimpiä kambrikkikankaita nimitettiin usein perkaaliksi.
Pesäpallon aluesarjat

Pesäpallon aluesarjoilla tarkoitetaan vuosina 1931–1940 pelattuja aluemestaruussarjoja, joiden voittajat pääsivät jatkamaan pelejä B-sarjaan, myöhemmin Valtakunnansarjaan, ja tavoittelemaan nousua Suursarjaan. Nykyisin sillä tarkoitetaan myös maakuntatasoa alempia sarjoja, eli viidenneksi korkeinta sarjatasoa. Aluesarjoja pelataan Savon, Pohjois-Karjalan, Etelä-Karjalan, Kymenlaakson, Kainuun, Keski-Suomen ja Etelä-Suomen alueilla.
Vuoteen 1937 saakka Valtakunnansarjassa ratkaistiin niin sanottu Pesäpallon B-mestaruus. Vuonna 1938 Mestaruussarjan alapuolelle perustettiin Välisarja, jolloin Valtakunnansarjasta tuli maan kolmanneksi korkein sarjataso. Alueita oli vuonna 1931 kahdeksan ja vuosikymmenen lopulla jo 16. Talvisodan jälkeen kesällä 1940 ratkaistiin vielä yhdeksällä alueella aluemestaruus. Nykyisin aluesarjoilla voidaan tarkoittaa myös junioreiden alueellisia sarjoja.
Aluemestarit

| Alue | 1931 | 1932 | 1933 | 1934 | 1935 | 1936 | 1937 | 1938 | 1939 | 1940 |
| --- | --- | --- | --- | --- | --- | --- | --- | --- | --- | --- |
| Kaakkois-Suomi | UU | EK | VPV | VKV | TaVPK | ViNMKY | EK | ESK | VU | TU |
| Lounais-Suomi | Lsk | SUsk | SUsk |  |  |  |  |  |  |  |
| Varsinais-Suomi |  |  |  | LP | LP | LP | TuNMKY | PskU | LP 2 |  |
| Satakunta |  |  |  |  | Ksk | PPV | PPV | UPL | HaJy |  |
| Kymenlaakso | KU | LMV 2 | KV | KI | KI | KPL | MyKV | KPL | VV | HP 2 |
| Lahti |  |  |  |  |  | LMV 2 | Oka | HMP | LMV | HMP |
| Etelä-Suomi | TUS | HPL |  |  |  |  |  |  |  |  |
| Uusimaa |  |  | KH | HPL 2 | Pato | KooPee | KH | RPL | HNMKY | RPL 2 |
| Häme |  |  | PPV | TP | HPK | TPU | TPV | Kisa | VLT | KyPo |
| Etelä-Pohjanmaa | NJ | SMJ | SMJ | YJ | SMJ | Ysk | Vsk | YJ | SMJ | YV |
| Keski-Pohjanmaa |  |  |  |  | KskU | VY | KV |  |  |  |
| Keski-Suomi | KUV | JyKi | JyKi |  |  |  |  |  |  |  |
| Pohjois-Savo |  |  |  | WU | SiiPo | WU | KK |  | SiiPo |  |
| Suur-Savo |  |  |  | JyKi | Ajo | JyKi | JyKi 2 | JyKi 2 | Ajo |  |
| Pohjois-Suomi |  | OP | OP | OP | OP |  |  | OP |  |  |
| Pohjois-Pohjanmaa | OP |  |  |  |  | OP | OP |  | PaKi | OP |
| Lappi |  |  |  |  |  | LP | LP | Vastus | Vastus | LP |
| Kainuu |  |  |  |  | KPK | KPK | KPK | Kiva | Humu |  |
| Pohjois-Karjala | JoPS | SPS | SPS | JoPS | PTU | PTU | NuSe | LU | JoKal | PTU |
| Itä-Karjala |  |  |  | VäTe | VäTe | VäTe | VäTe | VäTe | HK |  |
Philipp Aschenwald

| Philipp Aschenwald |
| --- | --- |
 Philipp Aschenwald vuonna 2015.
Henkilötiedot
Syntynyt: 12. marraskuuta 1995 (ikä 28)
Mäkihyppääjä
Pituus:  177 cm
Seura:  SC Mayerhofen-Tirol
Maailmancup
Kaudet:  2016–
Palkintokorokkeella:  2
 Tietolaatikko päivitetty 6. maaliskuuta 2021 
| Mitalit> Maa:  Itävalta.Mäkihyppy.MM-kilpailut  | Mitalit> Maa:  Itävalta.Mäkihyppy.MM-kilpailut  | Mitalit> Maa:  Itävalta.Mäkihyppy.MM-kilpailut  | Maa:  Itävalta> Mäkihyppy. |
| --- | --- | --- | --- |
|  Hopeaa | Seefeld 2019 | joukkuemäki |  |
|  Hopeaa | Seefeld 2019 | sekajoukkuemäki |  |
|  Hopeaa | Oberstdorf 2021 | joukkuemäki |  |
Philipp Aschenwald (s. 12. marraskuuta 1995) on itävaltalainen mäkihyppääjä. 177 senttimetriä pitkä Aschenwald edustaa SC Mayerhofen-Tirol -seuraa.
Aschenwald saavutti hopeaa Seefeldin MM-kilpailuijen 2019 joukkuemäessä ja sekajoukkuemäessä. Samoissa kilpailuissa hän sijoittui normaalimäessä neljänneksi ja suurmäessä 13:nneksi. Oberstdorfin MM-kilpailuissa 2021 hän sijoittui suurmäessä 11:nneksi ja normaalimäessä 12:nneksi sekä oli mukana Itävallan hopeajoukkueessa.
Aschenwald debytoi maailmancupissa tammikuussa 2016 Keski-Euroopan mäkiviikon Bischofshofenin kilpailussa. Hän saavutti heti ensimmäiset maailmancupin pisteensä ollen 29:s. Kymmenen parhaan joukkoon hän sijoittui ensimmäisen kerran oltuaan seitsemäs Oberstdorfin lentomäessä helmikuussa 2019. Ensimmäisen palkintosijansa hän saavutti marraskuussa 2019 oltuaan toinen Kuusamossa. Alun perin hän sijoittui kilpailussa neljänneksi, mutta nousi lopulta parilla sijalla Norjan Marius Lindvikin ja Slovenian Peter Prevcin hylkäysten myötä. Hän oli samalla kaudella kolmas Nižni Tagilissa. Hän oli maailmancupin kokonaispisteissä kymmenes kaudella 2019–2020.
Nuorten MM-kilpailuista Aschenwaldilla on yksi joukkuepronssi vuodelta 2015.
Pete Turner

Pete Turner vuonna 1980.
Donald Peter ”Pete” Turner (30. toukokuuta 1934 Albany, New York – 18. syyskuuta 2017 Wainscott, New York) oli yhdysvaltalainen valokuvaaja, jota pidetään yhtenä ensimmäisistä värivalokuvauksen suurista mestareista. Hänen värikylläiset ja pelkistetyt, realismista etäisyyttä ottavat valokuvansa eri puolilta maailmaa olivat usein kuvauksen jälkeisen jälkikäsittelyn tulosta aikana, jolloin se ei ollut vielä yhtä tavallista kuin nykyään. Niiden tekomenetelminä olivat muun muassa suodattimet, jäljennöskuvaus ja päällekkäisvalotus. Pete Turnerin valokuvat tulivat tunnetuiksi myös levynkansista, etenkin Creed Taylorin tuottamista jazzalbumeista kuten Oliver Nelsonin The Blues and the Abstract Truth (1961), Antonio Carlos Jobimin Wave (1967) ja Milt Jacksonin Sunflowers (1972). Vuonna 2006 yli 80 Turnerin levynkantta koottiin kirjaksi The Color of Jazz.
Elämä ja ura

Pete Turner varttui New Yorkin Albanyssä kiertue-elämää viettäneen orkesterinjohtajan poikana. Hän opiskeli valokuvausta Rochester Institute of Technologyssa ja palveli sitten armeijan taistelukuvauskeskuksessa Queensissä, jossa hän toimi laboratoriopäällikkönä ja sai tuntumaa erilaisiin värikuvausprosesseihin. Vapauduttuaan hän ryhtyi freelance-valokuvaajaksi ja sai kuukauden mittaisen toimeksiannon Airstream-matkailuvaunuyhtiöltä seurata 43 vaunun karavaanin matkaa Etelä-Afrikasta mantereen poikki Egyptiin. Värikylläiset Afrikan-kuvat poikivat toimeksiantoja muun muassa Esquire- ja Sports Illustrated -lehdiltä, mainostoimistoilta ja elokuvayhtiöiltä. Hän toimi stillkuvaajana muun muassa elokuvien Kleopatra (1963) ja Liskojen yö (1964) kuvauksissa.
Aiheesta muualla

Pete Turnerin verkkosivusto
Pete Turner International Centre of Photographyn sivustolla
Perjantai (kappale)

| ”Perjantai” Dingo |
| --- | --- | --- |

Singlen tiedot
 Albumilta: Sinä & Minä
 Julkaistu: 1993
 Tuottaja(t): Pave Maijanen
 Tyylilaji: suomirock
 Levy-yhtiö: Fazer Finnlevy
Dingon muut singlet
| ”Levoton Tuhkimo (remix)” 1992 | ”Perjantai” 1993 | ”Nähdään taas” 1994 |
Perjantai on Dingon singlejulkaisu vuodelta 1993. Kappale oli Dingon ensimmäinen levytys vuoden 1986 hajoamisen jälkeen.
Kappaleet

Perjantai
Sinä ja minä (remix 1993)
Kokoonpano

Pertti Neumann ‎– laulu
Jonttu Virta ‎– kitara
Pepe Laaksonen ‎– basso, laulu
Pave Maijanen ‎– koskettimet
Juha Seittonen ‎– rummut
Pesäpallon Ykkössarja 1990

Pesäpallon Ykkössarjan kausi 1990 oli kymmenes ykkössarjakausi pesäpallossa. Mansen Pesäpallo voitti sarjan ja nousi Superpesikseen kesäksi 1991.
Ykkössarja > Runkosarja

| Joukkue | O | V | T | H | Juoksut | Pts | MPP | MPS | UPV | HNU | JuP | RPL | KeK | HP | PKP | LKV | NJ | LL |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Mansen Pesäpallo | 22 | 18 | 3 | 3 | 197-110 | 39 |  | 4-1 | 4-2 | 11-9 | 3-11 | 14-8 | 6-6 | 11-6 | 20-5 | 11-7 | 13-6 | 18-5 |
| Muhoksen Pallo-Salamat | 22 | 14 | 1 | 7 | 190-148 | 29 | 3-7 |  | 15-7 | 12-20 | 9-5 | 8-6 | 9-2 | 10-0 | 13-15 | 15-4 | 9-8 | 22-6 |
| Ulvilan Pesä-Veikot | 22 | 14 | 1 | 7 | 205-155 | 29 | 1-8 | 9-11 |  | 3-13 | 8-6 | 9-4 | 4-1 | 9-9 | 14-5 | 19-0 | 11-6 | 7-3 |
| Hongikko | 22 | 14 | 0 | 8 | 239-162 | 28 | 6-4 | 5-10 | 5-8 |  | 11-3 | 7-6 | 11-10 | 28-9 | 15-2 | 11-2 | 9-6 | 13-5 |
| Juvan Pallo | 22 | 13 | 1 | 8 | 173-149 | 27 | 7-6 | 5-5 | 5-10 | 8-6 |  | 11-2 | 9-2 | 6-14 | 9-4 | 3-1 | 11-3 | 12-1 |
| Riihimäen Pallonlyöjät | 22 | 11 | 2 | 9 | 203-154 | 24 | 3-3 | 14-3 | 8-9 | 14-7 | 11-3 |  | 14-4 | 9-12 | 19-7 | 11-11 | 10-9 | 20-8 |
| Kempeleen Kiri | 22 | 8 | 3 | 11 | 198-177 | 19 | 8-14 | 2-6 | 11-10 | 13-8 | 13-6 | 11-6 |  | 13-4 | 7-8 | 9-9 | 13-13 | 32-7 |
| Haminan Palloilijat | 22 | 7 | 3 | 12 | 153-181 | 17 | 4-6 | 7-1 | 6-10 | 18-7 | 6-11 | 2-3 | 3-8 |  | 7-7 | 13-7 | 5-3 | 12-1 |
| Puurtilan Kisa-Pojat | 22 | 7 | 2 | 13 | 154-227 | 16 | 3-7 | 2-7 | 9-7 | 2-9 | 17-11 | 0-14 | 9-19 | 13-4 |  | 4-15 | 8-10 | 8-5 |
| Lohjan Kisa-Veikot | 22 | 7 | 2 | 13 | 136-219 | 16 | 3-13 | 11-12 | 6-21 | 2-17 | 6-12 | 8-5 | 9-5 | 8-3 | 4-18 |  | 4-10 | 4-2 |
| Nurmon Jymy | 22 | 6 | 3 | 13 | 141-159 | 15 | 5-5 | 3-6 | 8-9 | 13-3 | 9-10 | 2-6 | 7-5 | 4-3 | 7-7 | 2-5 |  | 3-7 |
| Lammin Luja | 22 | 4 | 1 | 17 | 96-244 | 9 | 1-9 | 6-3 | 12-18 | 1-19 | 2-9 | 6-10 | 5-4 | 6-6 | 4-1 | 3-10 | 0-4 |  |
Uusinta sarjapaikasta
| Lohjan Kisa-Veikot – Puurtilan Kisa-Pojat  |
| --- | --- | --- | --- |
|  | LKV | PKP | 5-2 |
Lohjan Kisa-Veikot säilyi Ykkössarjassa. 
Mansen Pesäpallo nousi SM-sarjaan. Muhos ja Ulvila karsintaan Superpesiksen 12.-13. sijoittuneiden kanssa. Suomensarjaan putosivat Puurtila, Nurmo ja Lammi. Tilalle nousivat Suomensarjan lohkovoittajat: Kuusankosken Puhti, Koskenkorvan Urheilijat ja Haapajärven Kiilat.
Peter Gilmore (näyttelijä)

| Peter Gilmore> Henkilötiedot |
| --- | --- |
Syntynyt: 25. elokuuta 1931 Leipzig, Saksa
Kuollut: 3. helmikuuta 2013 (81 vuotta) Lontoo, Yhdistynyt kuningaskunta
Kansalaisuus:  Yhdistynyt kuningaskunta
Ammatti:  näyttelijä ja laulaja
Puoliso:  Una Stubb (vih. 1958; ero. 1969) Jan Waters (vih. 1970; ero. 1976) Anne Stallybrass (vih. 1987; k. 2013)
Aiheesta muualla
Viralliset kotisivut
IMDb 
Peter Gilmore (25. elokuuta 1931 Leipzig, Saksa – 3. helmikuuta 2013 Lontoo, Yhdistynyt kuningaskunta) oli brittiläinen näyttelijä ja laulaja, joka näytteli lukuisissa televisiosarjoissa, kuten Doctor Who, Veijareita ja pyhimyksiä, Ruth Rendell Mysteries ja Sydämen asialla. Luultavasti parhaiten hänet tunnetaan televisiosarjasta Merilinja.
Gilmore syntyi Leipzigissa Saksassa, mutta muutti Nunthorpeen North Yorkshireen 6-vuotiaana. Hän oli siellä sukulaisten hoidossa ja kävi siellä myös koulunsa. Gilmore aloitti koulunsa jälkeen 14-vuotiaana työt tehtaassa, mutta hän jatkoi opiskelua myöhemmin Royal Academy of Dramatic Artssa Lontoossa. 1950- ja 1960-luvuilla hän esiintyi lukuisissa musikaaleissa. Gilmore sai ensimmäisen suuren roolinsa vuonna 1958 televisiosarjassa Ivanhoe, jossa hän esitti Sir Waldoa. Vuonna 1971 hänet valittiin kapteeni ja laivanvarustaja James Onedinin rooliin televisiosarjaan Merilinja (The Onedin Line, 1971–1980). Se oli 1800-luvulle sijoittuva historiallinen draamasarja, jossa hän näytteli 10 vuotta.
Peter Georg Bang

| Peter Georg Bang |
| --- | --- |

Tanskan pääministeri
 1854–1856  
Henkilötiedot
Syntynyt: 1797
Kuollut: 1861
Peter Georg Bang (1797–1861) oli tanskalainen sitoutumaton poliitikko. Hän toimi Tanskan pääministerinä vuosina 1854–1856.
Parsilanjärvi

| Parsilanjärvi |
| --- | --- |
Valtiot:  Suomi 
Paikkakunta:  Karkkila
Koordinaatit:  60°31′45″N, 24°20′40″E
Järvinumero:  23.095.1.004
Mittaustietoja
Pinnankorkeus:  101,1 m 
Rantaviiva:  4,23 km 
Pinta-ala:  0,62 km² 
Tilavuus:  0,00144 km³ 
Keskisyvyys:  2,3 m 
Suurin syvyys:  14,5 m 
 fiParsilanjärvi 
Parsilanjärvi on humusjärvi Karkkilan itäosassa läntisellä Uudellamaalla. Sen pinta-ala on 62 hehtaaria. Etäisyys Karkkilan keskustasta on seitsemän kilometriä itään.
Maantiede

Parsilanjärven pituus kaakosta luoteeseen on 1,25 kilometriä. Järvi on matala lukuun ottamatta kaakkoisosan 15-metristä syvännettä. Vähintään 10 metriä syvän alueen pinta-ala on 1,2 hehtaaria. Parsilanjärvessä on viisi pientä saarta. Niemimaista huomattavin on itäisen rannan Hävinneenkirkonnokka. Järven rannoilla levittäytyy peltoja, soita ja metsää. Asutusta on jonkin verran.
Parsilanjärvi on keskirehevä ja sen kuormitus on kohtalaista. Ekologinen tila on hyvä. Järven tilavuus on 1 440 000 kuutiometriä.
Parsilanjärveen virtaa suovesiä luoteesta ja koillisesta. Järven koillispuolella sijaitsee noin kahden hehtaarin laajuinen Päällinen (108,7 metriä mpy). Parsilanjärven laskuoja on Sitinoja, joka laskee Averiaan (36,1 metriä mpy), joka sijaitsee noin seitsemän kilometriä etelään.
Parsilanjärvi (23.095.1.004) kuuluu Sitinojan-Suho-ojan valuma-alueeseen (23.092), joka on kolmannen jakovaiheen vesistö Karjaanjoen vesistössä (23). Toinen jakovaihe on Vihtijoen valuma-alue (23.09). Parsilanjärvi on Sitinojan-Suho-ojan alueen toiseksi laajin vakavesi ja Karjaanjoen alueen koillisia vakavesiä.
Pekka Virtanen (kitaristi)

Pekka ”Devil” Virtanen (s. 1964) on suomalainen pitkän linjan kitaristi sekä musiikkituottaja. Virtanen on kuulunut moniin tunnettuihin rock-yhtyeisiin, joita ovat mm. Leningrad Cowboys, Sleepy Sleepers, Freud Marx Engels & Jung ja Turo's Hevi Gee. Lapinlahden Lintujen jäsenenä hän oli vuosina 2002–2005. Virtanen oli mukana myös Irwin Goodmanin viimeisellä esiintymismatkalla.
Tuottajana Virtanen on toiminut muun muassa Marko Haavisto & Poutahaukat -yhtyeen levyillä.
Lisäksi Virtanen on toiminut lauluntekijänä muun muassa Sleepy Sleepersille, Freud Marx Engels ja Jung-yhtyeelle ja Leningrad Cowboysille. Paskan myivät -kappaleen sävellys on myös Virtasen käsialaa.
Yhtyeitä/artisteja

Dave Lindholm
Freud Marx Engels & Jung
Irwin Goodman
Juice Fruit
Lapinlahden Linnut
Leningrad Cowboys
Los Bastardos Finlandeses
Marko Haavisto & Poutahaukat
Marko Haavisto & The Hanks
Pelle Miljoona & Rockers
Sleepy Sleepers
Turo's Hevi Gee
Mukana levyillä

Sleepy Sleepers: Voikkaa ja huikkaa (1984)
Sleepy Sleepers: Born In The S.A.V.O. (1985)
Sleepy Sleepers: Rock'y VI - Pölkyllä päähän (1986)
Sleepy Sleepers: Sleepy Sleepers Sings Matti ja Teppo (1987)
Sleepy Sleepers: Turakaisten paratiisi (1988)
Freud Marx Engels & Jung: Huomenna päivä on uus (1992)
Freud Marx Engels & Jung: Anjovissalaattia (1993)
Pelle Miljoona & Rockers: OK! (1994)
Pelle Miljoona & Rockers: Landella (1995)
Freud Marx Engels & Jung: Helmet, hitit & hutit (1997)
Freud Marx Engels & Jung: Hittihökkeli (1999)
Freud Marx Engels & Jung: Paikkoi ja pleisei (2002) (taustalaulajana kappaleessa "Kalaan (ei oisi kantsinu)")
Lapinlahden Linnut: Kaikkien aikojen parhaat (2002)
Lapinlahden Linnut: Kolmas jalka haudassa (2003)
Lapinlahden Linnut: Pienvikaisten paratiisi (2005)
Marko Haavisto & The Hanks: Ennemmin tai myöhemmin (2005)
Marko Haavisto & Poutahaukat: Tässä ja nyt (2006)
Marko Haavisto & Poutahaukat: Hollolasta Teksasiin (2007)
Los Bastardos Finlandeses: My Name is El Muerte (2007)
Los Bastardos Finlandeses: Return of El Diablo (2008)
Juice Fruit: Ajan hengessä (2008)
Peter Gethin

| Peter Gethin |
| --- | --- |

Henkilötiedot
Koko nimi:  Peter Kenneth Gethin
Kansalaisuus:   Yhdistynyt kuningaskunta
Formula 1 -ura
Aktiivivuodet:  1970–1974
Talli(t):  McLaren, BRM, Hill
Kilpailuja:  31
Maailman­mestaruuksia:  0
Voittoja:  1
Palkintosijoja:  1
Paalupaikkoja:  0
Nopeimpia kierroksia:  0
MM-pisteitä:  11
Ensimmäinen kilpailu:  Hollannin GP 1970
Ensimmäinen voitto:  Italian GP 1971
Viimeinen voitto:  Italian GP 1971
Viimeinen kilpailu:  Britannian GP 1974
Gethin vuoden 1971 Saksan GP:ssä.
Peter Kenneth Gethin (21. helmikuuta 1940 Ewell, Englanti, Iso-Britannia – 5. joulukuuta 2011) oli Formula 1 -kuljettaja. Hän osallistui yhteensä 30 osakilpailuun ja voitti Italian GP:n 1971, samalla kun teki Formula 1 -autojen nopeusennätyksen, jonka vasta Michael Schumacher rikkoi 2003 Italian GP:ssä. Vuonna 1971 ero Gethinin ja toiseksi tulleen Ronnie Petersonin välillä oli 0,01 sekuntia, joka on Formula 1 -historian pienin voittomarginaali. Gethin on johtanut kilpailua Formula ykkösissä vain kahden kierroksen ajan.
Gethin ajoi myös McLarenin Can-Am-autoa. Hän voitti 1970 yhden kilpailun ja sijoittui sarjassa kolmanneksi.
Peter Gethin kuoli 5. joulukuuta 2011. Hän oli sairastellut pidemmän aikaa. Kuollessaan Gethin oli 71-vuotias.
Philipp Etter

Philipp Etter
Philipp Etter (21. joulukuuta 1891, Menzingen, Zug – 23. joulukuuta 1977, Bern) oli sveitsiläinen poliitikko, joka toimi maansa sisäministerinä vuosina 1934-1959. Hän oli myös liittopresidenttı neljästi: 1939, 1942, 1947 ja 1953. Etter kuului Sveitsin kristillisdemokraattiseen kansanpuolueeseen.
Ammatiltaan Etter oli asianajaja. Hänet on haudattu Berniin.